RESOLUCIÓN do 26 de febreiro de 2019, da Dirección Xeral de Desenvolvemento Pesqueiro, pola que se notifica o prazo de conservación e dispoñibilidade dos documentos xustificativos das axudas concedidas ao abeiro da Orde do 22 de decembro de 2015 pola que se establece unha veda temporal nos bancos de libre marisqueo da ría de Arousa (Lombos do Ulla, Boído, Cabío e outras zonas), se regulan as bases e a convocatoria para o ano 2016 das axudas, en réxime de concorrencia competitiva, por paralización temporal da actividade marisqueira ás persoas armadoras e tripulantes das embarcacións afectadas por esta medida de conservación (cofinanciadas ao 50 % polo Fondo Europeo Marítimo e da Pesca).
Consellería do Mar — III. Outras disposicións — 08/03/2019

De conformidade co establecido nos artigos 45 da Lei 39/2015, do 1 de outubro, do procedemento administrativo común das administracións públicas, e 24 da Lei 9/2007, do 13 de xuño, de subvencións de Galicia, notifícase o prazo de conservación e dispoñibilidade dos documentos xustificativos das axudas concedidas ao abeiro da Orde do 22 de decembro de 2015 pola que se establece unha veda temporal nos bancos de libre marisqueo da ría de Arousa (Lombos do Ulla, Boído, Cabío e outras zonas), se regulan as bases e a convocatoria para o ano 2016 das axudas, en réxime de concorrencia competitiva, por paralización temporal da actividade marisqueira ás persoas armadoras e tripulantes das embarcacións afectadas por esta medida de conservación (cofinanciadas ao 50 % polo Fondo Europeo Marítimo e de Pesca) aos beneficiarios destas axudas que figuran no anexo da presente resolución, tendo en conta as seguintes consideracións:
As resolucións de outorgamento das axudas para a paralización temporal da actividade marisqueira ao abeiro da orde referida no parágrafo anterior establecen a obriga para os seus beneficiarios de:
«e) Conservar os documentos xustificativos da aplicación dos fondos percibidos, mentres poidan ser obxecto das actuacións de comprobación e control pola comisión ou Tribunal de Contas, se así o solicitan. Estes documentos serán conservados durante un prazo de tres anos, a partir do 31 de decembro seguinte ao de presentación das contas en que están incluídos os gastos da operación, segundo o disposto no artigo 140.1 do Regulamento (UE) nº 1303/2013».
A autoridade de xestión emitiu, o 18 de maio de 2018, a Circular nº 1/2018: Dispoñibilidade de documentos artigo 140 RDC, na cal decidiu aplicar a todas as operacións cofinanciadas polo Fondo Europeo Marítimo e da Pesca (FEMP) que os documentos xustificativos estean á disposición da Comisión e do Tribunal de Contas, durante un prazo de dous anos a partir do 31 de decembro seguinte ao de presentación das contas en que estean incluídos os gastos da operación, unha vez concluída.
En consecuencia, para os efectos de que os beneficiarios poidan dar cumprimento á devandita obriga establecida na letra e) das correspondentes resolucións de concesión das axudas por paralización temporal da actividade de marisqueo, en aplicación do artigo 140.1 do Regulamento (UE) nº 1303/2013 do Parlamento Europeo e do Consello, do 17 de decembro de 2013, polo que se establecen disposicións comúns relativas ao Fondo Europeo de Desenvolvemento Rexional, ao Fondo Social Europeo, ao Fondo de Cohesión, ao Fondo Europeo Agrícola de Desenvolvemento Rural e ao Fondo Europeo Marítimo e de Pesca (RDC), e da Circular nº 1/2018 mencionada, e tendo en conta que a operación foi incluída na Conta 2017-2018 presentada á Comisión o 15 de febreiro de 2019, comunícase que os documentos xustificativos relativos aos gastos apoiados polo FEMP ao abeiro da orde referida conservaranse e estarán á disposición da Comisión e do Tribunal de Contas Europeo, se así o solicitan, durante un prazo de dous anos a partir do 31 de decembro de 2019, isto é, ata o 31 de decembro de 2021.
Santiago de Compostela, 26 de febreiro de 2019